Jennifer Miller

thumb

Jennifer Miller (Ameriketako Estatu Batuak, 1961) zirkuko artista da, malabarista, su-irenslea, idazlea, irakaslea, enpresaria eta ekintzaile estatubatuarra. Bizarrarekin bizi izan da, hirtsutismoa duelako. New Yorkeko Circus Amok sortu zuen.

 Ibilbidea 
Bi irakasle kaeroren alaba gazteena da Jennifer Miller.' Connecticut eta Kalifornia artean hazi zen. Institutuan zegoenean arte eszenikoetan eta antzerkian hasi zen, eta New York hiriko erdialdeko dantza-eszenan parte hartu zuen 1980ko hamarkadaren hasieratik. 

Interprete gisa egindako 20 urte baino gehiagoko ibilbidean, emakume bizardun gisa aritu da hainbat zirko-konpainiatan, hala nola Bread and Puppet Theatre edo Outdoor Pageantry, eta Coney Island USA. Millerrek Sarah Schulmanekin eta koreografo eta dantzari askorekin ere lan egin du antzerki-lanetan.Sussman, Mark. "A Queer Circus Amok in New York." In Cohen-Cruz, Jan. Radical Street Performance: An International Anthology. London: Routledge, 2003.  Print. p. 262-270. 

1989an New Yorken, Circus Amok zirku- eta antzerki-konpainia sortu zuen. Konpainia horretako zuzendaria da, eta gizarte-justiziako arazoak islatzen dituzten ikuskizunak egiten ditu, hala nola migrazioa, hezkuntza sexista, ingurumen-hondamendia edo arrazakeria; doan eta edonorentzat eskuragarri. Ikuskizun satiriko, lesbiko eta feministatzat hartzen da.

Tami Gold-en Juggling Gender dokumentalean ere lan egin zuen. Dokumental esperimental horretan androginia, generoaren sailkapena eta identifikazioa, feminismoa eta feminitatea azaltzen dira, bere historian zehar.

Miller oso ezaguna da bere lanengatik eta hainbat sari jaso ditu, besteak beste, Obie, Bessie, BAX 10 eta Ethyl Eichelberger saria. New Yorkeko Pratt Institute-n interpretazioa irakasten du, baita zenbait unibertsitatetan ere, hala nola UCLA, Cal Arts, Scripps College eta NYU. 2010ean, Millerrek Vaginal Davis-en Hablando desde el diafragma (diafragmatik hiktz eginez) piezaren koanfitrioi gisa jokatu zuen Performance Space122an.

New Yorken bizi da. 

 Bibliografia 

 2009 - Venus barbuda eta kate-maila galdua, Pilar Pedraza. .
 2016. - Emakume barbudoak: gorputz bereziak, María José Galé Moyanorenak. .

 2019. - Barne basatia eta emakume bizarduna, Pilar Pedraza. .

 Ikus, gainera 

 Emakume bizardun
 Circus Amok

 Erreferentziak 

 Kanpo estekak 

 Circus Amok-en webgune ofiziala.
 Jennifer Millerri elkarrizketa (2006).

Kategoria:New Yorkeko estatuko jendea
Kategoria:Zirku-artistak
Kategoria:Estatubatuar juduak
Kategoria:Feministak
Kategoria:Emakume bizardunak